1940. gadā izdots viens no pēdējiem "Katōļu Dzeives" žurnāla numuriem pirms padomju vara to aizliedza gandrīz uz 50 gadiem, līdz 1989. gadam
Žurnāla logo
**"Katōļu Dzeive"** (latviešu: *Katoļu dzīve*) bija Romas katoļu baznīcas Rēzeknes-Aglonas diecēzes reliģiski sabiedrisks izdevums, kurš iznāca reizi mēnesī kopš 1924. gada. Žurnāla tēmas bija ne tikai par katoļu baznīcu, draudžu aktivitātēm un garīgo dzīvi, bet arī par Latgales kultūrvēsturi, valodu, izglītību, mākslu, mūziku, lauksaimniecību, psiholoģiskām problēmām u.c. Žurnāla redakcija atradās Viļānos, Kārklu ielā 6, bet tas tika drukāts Rēzeknē.

2014. gada decembrī tika paziņots, ka žurnāls pārtrauc savu darbību.

Vēsture
-------

Pirmais žurnāla numurs iznāca 1926. gada martā. Līdz 1940. gadam tas tika izdots Rīgā. Sākumā neregulāri, bet vēlāk — reizi mēnesī. Raksti tajā bija tikai latgaliešu rakstu valodā.
Par pirmo žurnāla galveno redaktoru 1926. gadā kļuva Dominiks Jaudzems, kurš redaktora amatā nostrādāja līdz 1928. gadam. No 1929. gada redaktora amatā stājās Aleksandrs Novickis, kurš šajā amatā atradās līdz 1938. gadam. No 1938. līdz 1940. gadam žurnāla redaktors bija Pēteris Laurinovičs.

Pēc 1940. gada padomju vara žurnāla izdošanu aizliedza, un nākamais izdevums iznāca tikai 1989. gadā, kad izdošanas aizliegumu atcēla. Kopš žurnāla atjaunošanas tas tiek izdots nevis Rīgā, bet Viļānos. No 1989. līdz 1999. gadam to izdeva Rīgas metropolijas kūrija, bet kopš 1999. gada — SIA "Žurnāls "Katōļu Dzeive"". Žurnāla ilggadēja redaktore ir Maruta Latkovska. Kopš 2000. gada galvenais redaktors ir katoļu baznīcas priesteris Andris Ševels.

2010. gadā tapa pirmais "Katōļu Dzeives" izdevums digitālā versijā — PDF formātā, ko lasītāji var saņemt savā e-pastā.

2011. gadā par godu žurnāla izdošanas 85. gadadienai, Rēzeknes Centrālajā bibliotēkā tika izveidota izstāde.

Veidoti vienotā noformējuma stilā, katra mēneša izdevuma vāks izcēlās ar tematisku attēlu un moto:

* 2007. gada septembra izdevuma vāks2007. gada septembra izdevuma vāks
* Uz 2008. gada novembra vāka attēlota "Latgales Māra" Uz 2008. gada novembra vāka attēlota "Latgales Māra"
* 2010. gada novembra (Nr. 11) izdevuma vāks2010. gada novembra (Nr. 11) izdevuma vāks
* 2012. gada aprīļa (Nr. 4) izdevuma vāks. Ar vārdiem: Kristus ir augšāmcēlies, lai dāvātu mums brīvību!2012. gada aprīļa (Nr. 4) izdevuma vāks. Ar vārdiem: *Kristus ir augšāmcēlies, lai dāvātu mums brīvību!*
* 2012. gada maija (Nr. 5) izdevuma vāks2012. gada maija (Nr. 5) izdevuma vāks
* 2012. gada novembra izdevuma vāks ar Māti Terēzi un moto: Svētums nav greznība, bet mans un tavs pienākums2012. gada novembra izdevuma vāks ar Māti Terēzi un moto: *Svētums nav greznība, bet mans un tavs pienākums*

Atsauces
--------

1. 1 2
2. ↑
3. ↑  Darbību pārtrauc žurnāls «Katōļu Dzeive». Lsm.lv. 2014. g. 3. decembrī.
4. ↑  «Dominiks Jaudzems». *latgalesdati.du.lv*. Skatīts: 2021.gada 19.janvārī.
5. ↑  «Aleksandrs Novickis». *latgalesdati.du.lv*. Skatīts: 2021.gada 19.janvārī.
6. ↑  «Pēteris Laurinovičs». *latgalesdati.du.lv*. Skatīts: 2021.gada 19.janvārī.
7. ↑  «Maruta Latkovska». *latgalesdati.du.lv*. Skatīts: 2021.gada 19.janvārī.
8. ↑  «Andris Ševels». *latgalesdati.du.lv*. Skatīts: 2021.gada 19.janvārī.
9. ↑  «Arhivēta kopija». Arhivēts no oriģināla, laiks: 2016. gada 4. martā. Skatīts: 2012. gada 25. decembrī.